**Mór Városi Önkormányzat Képviselő-testületének**

**416/2023. (XII.13.) határozata**

**a hivatali köztisztviselők 2024. évi teljesítményértékelésének alapját képező kiemelt célok meghatározása tárgyában**

Mór Városi Önkormányzat Képviselő-testülete a Móri Polgármesteri Hivatal állományában lévő köztisztviselők 2024. évi teljesítményértékelésének alapját képező kiemelt célokat a következőkben határozza meg:

1. Törekedni kell arra, hogy a hivatali szervezeti rendszer a változó feladatainak minél inkább és folyamatosan megfeleljen, takarékosan, de mégis hatékonyan működjön.
2. Lényeges az önkormányzat kötelező feladatainak minél színvonalasabb ellátása, az önkormányzat gazdasági programjában és az éves költségvetésben meghatározott feladatok maradéktalan teljesítése, az önkormányzat gazdasági céljainak és az éves költségvetés irányelveinek való szigorú megfelelés megvalósítása.
3. Közreműködés a képviselő-testület, társulási tanácsok munkatervéhez igazodóan az ülések napirendi pontjai szerinti, valamint az egyéb testületi döntést igénylő ügyek megfelelő időben történő előkészítésében, szakszerű, jogszabályoknak megfelelő, célszerűségi és gazdaságossági szempontokat is figyelembe vevő előterjesztésekkel a testületi döntés szakmai megalapozásában.
4. Fontos feladat a civil szervezetekkel, szerveződésekkel való kapcsolattartás erősítése, továbbfejlesztése.
5. Gondoskodni kell az intézmények, nemzetiségi önkormányzatok szakmai segítéséről.
6. A térségben működő helyi és területi államigazgatási szervekkel való kapcsolattartás, jó munkakapcsolat kialakítása és fenntartása.
7. A jelenlegi továbbképzési ciklus során a köztisztviselők képzése, illetve továbbképzése a szakmai ismeretük bővítése, illetve hivatali feladataik minél jobb színvonalú ellátása érdekében.
8. A 2024. évi európai parlamenti, helyi önkormányzati és nemzetiségi önkormányzati választáson a választásokkal kapcsolatos feladatok szakszerű, határidőre történő, zökkenőmentes ellátása.
9. Az önkormányzati ASP rendszer egyes szakrendszerei használatának minél mélyebb elsajátítása, űrlapok használatának kiterjesztése.
10. Biztosítani kell az elektronikus ügyintézés feltételrendszerét, erősítve ezzel a feladat- és ügyfélcentrikus munkavégzést. Ügyfélfogadás során az ügyfélbarát, humánus és jogkövető köztisztviselői ügyintézés az elvárt.
11. Az önkormányzat költségvetésének végrehajtása során az önkormányzat gazdálkodására vonatkozó rendelkezések maradéktalan betartása, biztosítva a gazdálkodás szabályszerűségét, célszerűségi és takarékossági szempontok alapján.
12. Az önkormányzatiság anyagi hátterének erősítése és ehhez a bevételnövelés lehetőségeinek kihasználása, az önkormányzati alapfeladat-ellátás költségtakarékos, biztonságos működtetésének igénye mellett a különböző forrásokból igényelhető működési és fejlesztési célú, kiemelten az Európai Uniós támogatások megpályázása, illetve a pályázatok színvonalas előkészítése.
13. Kiemelten fontos a helyi közszolgáltatásokat ellátó intézmények szolgáltatói színvonalának emelése és a szolgáltatást igénybe vevő polgárok megelégedettségének javítása.
14. A 2021-2027-es Európai Uniós ciklusban, valamint a hazai forrásból elérhető pályázatok sikeres előkészítése és megvalósítása.

 Fenyves Péter Dr. Taba Nikoletta

 polgármester jegyző